ai4bharat/Pralekha huggingface dataset:
وزارت اطلاعات ونشریات
باونویں افّی نے مسابقہ میں پہلی بار شامل ہونے والی منتخب فلموں کی فہرست کا اعلان کیا
نئی دہلی، 13/نومبر 2021 ۔ 52ویں انٹرنیشنل فلم فیسٹیول آف انڈیا  نے آج مسابقہ میں پہلی بار شامل ہونے والی منتخب فلموں کی فہرست  کا اعلان کیا۔ یہ فلم میلہ کئی برس سے متعدد فلم سازوں کے لئے لانچ پیڈ ثابت ہوا ہے۔ اس زمرہ میں شامل فلموں کی فہرست حسب ذیل ہے:
- ڈولو
ڈائریکٹر: ساگر پورانک
بھارت | 2020 | کنڑ | 106 منٹ | رنگین
2. فیونیرل
ڈائریکٹر: وویک راجندر دوبے
بھارت | 2020 | مراٹھی | 125 منٹ | رنگین
3. مگوآڈو
ڈائریکٹر: روبن سینز
اسپین | 2021 | ہسپانوی، برازیلین- پرتگالی | 76 منٹ | رنگین
4. مامان
ڈائریکٹر: آرش انیسی
ایران | 2021 | فارسی | 111 منٹ | رنگین
5. پیک آف شیپ
ڈائریکٹر: ڈیمترس کینیلوپیولس
یونان | 2021 | یونانی | 113 منٹ | رنگین
6. رین
ڈائریکٹر: جنّو جرگینس
اسٹونیا | 2020 | اسٹونین، رشین | 98 منٹ | رنگین
7. سویٹ ڈیزاسٹر
ڈائریکٹر: لورا لیہمس
جرمنی | 2021 | جرمن | 83 منٹ | رنگین
8. دی ویلتھ آف دی ورلڈ
ڈائریکٹر: سیمون فیری اول
چِلی | 2021 | ہسپانوی | 85 منٹ | رنگین
9. زہوری
ڈائریکٹر: ماری الیسینڈرینی
سوئٹزرلینڈ، ارجنٹینا، چلی، فرانس | 2021 | ہسپانوی، اطالوی، انگلش، امپوڈنگن | 105 منٹ | رنگین
جل شکتی وزارت
مدھیہ پردیش میں معدوم ہوتے ہوئے بیت الخلاؤں کے بارے میں میڈیا کی غلط اور گمراہ کن رپورٹ
نئی دہلی،13 فروری / 10فروری 2020 کے دی ٹائمس آف انڈیا میں ایک حالیہ میڈیا رپورٹ ‘ ایم پی میں 4.5 لاکھ سووچھ بیت الخلاء540 کروڑ گھوٹالے کے تحت غائب ’ کے عنوان سے شائع ہوئی ہےاور اس رپورٹ میں نا مکمل اور غیر مصدقہ اعداد و شمار پیش کئے گئے ہیں۔ جل شکتی کی وزارت کے تحت پینے کے پانی اور صفائی ستھرائی کے محکمے کی جانب سے اس امر کا اظہار مقصود ہے کہ یہ رپورٹ اور دیگر اخباری مضامین جنہوں نے اس رپورٹ کا حوالہ دیا ہے وہ حقائق کے لحاظ سے غلط اور گمراہ کن ہیں۔
یہاں جس سروے کی بات کی گئی ہے وہ ایک غیر رسمی اور ابتدائی اعداد و شمار جمع کرنے کا عمل تھا جسے بنیادی سطح پر کام کرنے والے رضاکاروں یعنی سووچھا گرہیوں کے ذریعے جمع کیا گیا تھا تاکہ یہ معلوم کیا جا سکے کہ بنیادی سطح پر کیا کوئی کمی رہ گئی ہے اور اس امر کو یقینی بنایا جا سکے کہ کوئی پیچھے نہ چھوٹ جائے ۔ اسی ابتدائی رپورٹ کی بنیاد پر ریاستی حکومت نے ضلع کلکٹر حضرات کے توسط سے ایک رسمی تصدیقی عمل شروع کیا تھا۔ اب تک تقریباً 46365 غائب ایس بی ایم ٹوائلٹ کی جانچ ہوئی ہے اور یہ پایا گیا ہے کہ صرف 649  بیت الخلاء ہی اصلاً وجود میں نہیں ہیں ۔ ایس بی ایم جی کے تحت ایک عنصر ‘ کوئی پیچھے نہ چھوٹ جائے ہے۔ یہ وہی کنبے ہیں جنہیں ترجیحاتی بنیادوں پر بیت الخلاء سہولت تک رسائی فراہم کرائی جانی ہے۔
ضلع کلکٹروں کی جانب سے یہ جاری تصدیقی عمل بنیادی طور پر امر کی طرف اشارہ کرتا ہے کہ رپورٹ میں مبالغہ آمیزی سے کام لیا گیا ہے۔ دریں اثناء اس عمل کے دوران کئی کروڑ کے گھوٹالے کا پتہ لگانے کےعمل کا ذکرنہ صرف یہ کہ ناقص ہے بلکہ یکطرفہ اور دانشتہ طور پر گمراہ کن بھی ہے۔
ایس بی ایم  نے ہمیشہ اس امر کو یقینی بنانے کے لئے کام کیا ہے کہ نفاذ کے تمام تر مراحل میں زیادہ سے زیادہ شفافیت اور احتساب کا لحاظ رکھا جائے ۔ مدھیہ پردیش میں تمام تر مالی ترغیبات براہ راست فائدہ منتقلی  کے توسط سے ہی گذشتہ تین برسوں کے دوران ادا کی گئی ہیں۔ کوئی بھی شناخت شدہ سقم کی اصلاح ریاستی حکومت کی جانب سے ترجیحاتی بنیاد پر کی جاتی ہے اور ایسے معاملات میں خطا کاروں کے خلاف معقول کارروائی بھی عمل میں لائی جاتی ہے۔
جل شکتی کی وزارت کے تحت پینے کے پانی اور صفائی ستھرائی کے محکمے کے افسروں پر مشتمل ایک ٹیم کو بھی شناخت شدہ کنبوں کے سلسلے میں صفائی ستھرائی کی کیفیت کا تجزیہ اور تفصیلات حاصل کرنے کے لئے روانہ کیا گیا ۔
وزیراعظم کا دفتر
وزیر اعظم جناب نریندر مودی نے پرشورام جینتی پر ہم وطنوں کو مبارکباد دی
وزیر اعظم جناب نریندر مودی نے پرشورام جینتی کے موقع پر ہم وطنوں کو مبارکباد پیش کی ہے۔ ایک ٹویٹ میں وزیر اعظم مودی نے کہا کہ ’’بھگوان پرشورام کی جینتی کے مبارک موقع پر تمام ہم وطنوں کو مبارکباد۔‘‘
وزیراعظم کا دفتر
جل جیون مشن آج ملک کی ترقی کو نئی تحریک دے رہا ہے: وزیراعظم
وزیراعظم جناب نریندر مودی نے کہا ہے کہ جل جیون مشن آج ملک ککی ترقی کو نئی تحریک دے رہا ہے۔انھوں نے مزید کہا کہ گذشتہ تین برسوں سے کم وقت میں جس طرح کروڑوں گھروں میں پانی پہنچا ہے، وہ عوام کی خواہشات اور عوامی شراکت داری ایک بڑی مثال ہے۔
اپنے ایک ٹوئیٹ میں وزیراعظم نے کہا:
’’جل جیون مشن آج ملک کی ترقی کو ایک نئی تحریک دے رہا ہے۔ پچھلے 3 برسوں سے بھی کم وقت میں جس طرح کروڑوں گھروں میں نل کے ذریعے پانی پہنچا ہے، وہ عوام کی خواہشات اور عوامی شراکت داری کی ایک بڑی مثال ہے‘‘
وزارت دفاع
ڈی آر ڈی او نے یومِ آئین منایا
نئی لّی ، 26 نومبر / دفاعی تحقیق و ترقی کی تنظیم ، ڈی آر ڈی او نے آج آئین کو منظوری دیئے جانے کے 70 سال مکمل ہونے کی یاد میں یومِ آئین منایا ۔ جشن کا سب سے اہم پہلو ڈی آر ڈی او کے عملے کے ذریعے آئین کے دیباچے کا پڑھنا رہا ۔ اس موقع پر ڈی آر ڈی او کے ذریعے ایک ویبینار کا انعقاد کیا گیا ۔
اس موقع پر مہمانِ خصوصی دفاع کے وزیر مملکت جناب سری پد نائک نے ویڈیو کانفرنسنگ کے ذریعے ویبینار میں شرکت کی اور ‘‘ آئینی اقدار اور بھارتی آئین کے بنیادی اصول ’’ پر ایک مباحثہ پیش کیا ۔ اپنے خطاب میں ، انہوں نے آئین کے بانیوں کے تعاون کو یاد کرتے ہوئے کہا کہ آئین صرف ایک نظریاتی تصور نہیں ہے ، بلکہ اِسے ملک کے ہر کونے کے لوگوں کی زندگی کے لئے اہم بنانا چاہیئے ۔ انہوں نے مزید کہا کہ آئین کو ملک کے شہریوں کے ساتھ مربوط کرنے کی ضرورت ہے ۔
ڈی آر ڈی او کے کئی ڈی جی ، ڈائریکٹروں ، سینئر سائنس دانوں اور دیگر سینئر عہدیداروں نے ویڈیو کانفرنسنگ کے ذریعے ویبینار میں شرکت کی ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7590
(Visitor Counter : 97
نائب صدر جمہوریہ ہند کا سکریٹریٹ
نائب صدر جمہوریہ ہند نے مہاویر جینتی کے موقع پر ملک کے عوام کو مبارکباد دی
نائب صدر جمہوریہ جناب جگدیپ دھنکھڑنے مہاویر جینتی کے موقع پر ملک کے عوام کو مبارکباد پیش کی ہے۔
ان کے پیغام کا متن درج ذیل ہے:
’’میں ’مہاویر جینتی‘ کے پرمبارک موقع پر اپنے ملک کے لوگوں کو دل کی گہرائیوں سے مبارکباد اور نیک خواہشات پیش کرتا ہوں۔
بھگوان مہاویر کی تعلیمات ہمیں پاکیزگی، رحم دلی اور راست بازی کی زندگی گزارنے کی ترغیب دیتی ہیں۔ مہاویر جینتی ایک مالا مال، بھرپور زندگی کے لیے صحیح عقیدے، صحیح علم اور صحیح طرز عمل کے سہ رخی رتن کے تئیں ہماری وابستگی کی تصدیق کرنے کا ایک موقع ہے۔
آئیے ہم خود کو بھگوان مہاویر کے آدرشوں کے لیے اپنے آپ کو پھر سے وقف کریں اور ہمدردی، رحم دلی اور سچائی سے چلنے والی دنیا کی تشکیل کے لیے کام کریں۔‘‘
پیغام کا ہندی متن درج ذیل ہے:
“महावीर जयंती की पूर्व संध्या पर माननीय उपराष्ट्रपति का संदेश।
'महावीर जयंती' के शुभ अवसर पर मैं देशवासियों को हार्दिक बधाई और शुभकामनाएं देता हूं।
भगवान महावीर की शिक्षाएँ हमें शुचिता, करुणा और सच्चाई के मार्ग पर चलते हुए जीवन जीने के लिए प्रेरित करती हैं। महावीर जयंती एक समृद्ध - सार्थक जीवन हेतु त्रिरत्नों - सम्यक् दर्शन, सम्यक् ज्ञान तथा सम्यक् चरित्र के प्रति हमारी प्रतिबद्धता की पुष्टि का एक सुअवसर है।
आइए भगवान महावीर के आदर्शों के प्रति खुद को समर्पित करते हुए, करुणा, दया और सत्य से प्रेरित विश्व के निर्माण की दिशा में मिलकर काम करें।“
۔۔۔۔۔۔۔۔۔۔۔
ش ح۔ا گ۔ن ا۔
U- 3681
(Visitor Counter : 76
بجلی کی وزارت
وائبرنٹ ویلیج پروگرام کے تحت مرکزی وزیر آر کے سنگھ نے ہماچل پردیش کے کنور کے چتکول گاؤں کا دورہ کیا
مرکزی سرکاری زمرے کا ایک ادارہ چتکول کو اپنائے گا اور اسے ایک متحرک گاؤں بنانے میں ریاستی حکومت کی مدد کرے گا: مرکزی وزیر
بجلی اور نئی و قابل تجدید توانائی کے مرکزی وزیر آر کے سنگھ، ہماچل پردیش کے وزیر اعلی ٹھاکر سکھویندر سنگھ سُکھو کے ساتھ مقامی دیہاتیوں کے ساتھ آج ایک بات چیت کے پروگرام میں شریک ہوئے۔ ضلع کنور کے چتکول میں اس کا انعقاد وائبرنٹ ویلیج پروگرام کے تحت کیا گیا تھا۔
وزیر اعلیٰ اور مرکزی وزیر توانائی نے مقامی دیہاتیوں سے بات چیت کی اوران کی شکایات سنیں اور عوام کو یقین دلایا کہ ان کے تمام حقیقی مطالبات پر ترجیحی بنیاد پر غور کیا جائے گا۔
مقامی دیہاتیوں کے ساتھ بات چیت کرتے ہوئے وزیر اعلیٰ نے کہا کہ ریاستی حکومت دیہی بالخصوص قبائلی علاقوں کی ترقی کے لیے پرعزم ہے اور اسے اولین ترجیح دیتی ہے۔انہوں نے کہا کہ ہماچل پردیش کی پوری ریاست جہاں بھرپور ثقافتی ورثے سے مالا مال ہے وہیں قبائلی علاقوں کے ثقافتی ورثے اپنی الگ پہچان رکھتے ہیں جو پوری دنیا کے لوگوں کو اپنی طرف متوجہ کرتی ہے۔
انہوں نے ہماچل پردیش کادورہ کرنے پر بجلی اور نئی و قابل تجدید توانائی کے مرکزی وزیر کا شکریہ بھی ادا کیا۔
چتکول سے منڈی تک بس سروس شروع کرنے کا اعلان کرتے ہوئے وزیر اعلیٰ نے چتکول میں کمیونٹی ہال، بس اسٹینڈ کے ساتھ پارکنگ کی سہولیات فراہم کرنے اور منی اسٹیڈیم کی تعمیر کے مطالبات پر ہمدردی سے غور کرنے کا یقین دلایا۔
بجلی اور نئی اور قابل تجدید توانائی کے مرکزی وزیر نے اجتماع سے خطاب کرتے ہوئے کہا کہ وائبرنٹ ولیج پروگرام مرکزی حکومت کی ایک اقدام ہے۔ اس کا مقصد ملک کی شمالی برّی سرحدی علاقے میں بنیادی ساختیاتی سہولیات کو تقویت دینا اور وہاں وہ تمام سہولیات فراہم کرنا ہے جو شہروں میں میسر ہیں۔ وزیر موصوف نے بتایا کہ ضلع کنّور کے چتکول، پوہ، ناکو، لیو اور چینگو گاوؤں کو وائبرنٹ ویلیج پروگرام کے تحت فروغ دیا جائے گا۔
مرکزی وزیر نے برادری کے ممبروں کو بتایا کہ مرکزی سرکاری زمرے کا ایک ادارہ چتکول گاؤں کو اپنائے گا اور اسے متحرک گاؤں بنانے میں ریاستی حکومت کی مدد کرے گا۔ چتکول میں ایک میگا واٹ پاور پلانٹ قائم کیا جائے گا۔ علاقے میں ندی نالوں پر مائیکرو ہائیڈل پراجیکٹس کے قیام کے امکانات کا بھی جائزہ لیا جائے گا۔ سیاحتی سرگرمیوں اور علاقے کے بھرپور ثقافتی ورثے کو فروغ دینے کے لیے چتکول میں ایک ثقافتی اور سیاحتی مرکز بھی قائم کیا جائے گا۔
قبل ازیں کُپّہ پہنچنے پر وزیر اعلیٰ اور مرکزی وزیر کا ضلع انتظامیہ کی جانب سے پرتپاک خیر مقدم کیا گیا۔
اس موقع پر ریاست کے وزیر برائے محصولات جگت سنگھ نیگی نے وزیر اعلیٰ اور مرکزی وزیر کا استقبال کیا۔
وزیراعظم کا دفتر
وزیر اعظم نے باپو - بنگ بندھو ڈجیٹل نمائش کا افتتاح کیا
نئی دلّی ، 26 مارچ / وزیر اعظم جناب نریندر مودی کے بنگلہ دیش کے دو روزہ دورے کے ایک حصے کے طور پر ، انہوں نے بنگلہ دیش کی وزیر اعظم شیخ حسینہ کے ساتھ مل کر باپو اور بنگ بندھو ڈجیٹل نمائش کا افتتاح کیا ۔ باپو اور بنگ بندھو جنوبی ایشیا علاقے کی دو ایسی مثالی شخصیتیں ہیں ، جن کے افکار اور پیغامات کی گونج پوری دنیا میں سنائی دیتی ہے ۔
نمائش کے کیوریٹر جناب بیراد یاجنک نے دونوں رہنماؤں کو نمائش کی سیر کرائی ، جس میں شیخ ریحانہ بھی شامل ہو ئیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 3123
(
ٹیکسٹائلز کی وزارت
کل نئی دہلی میں میگا سلک ایوینٹ کا انعقاد کیا جائے گا
نئی دہلی، 08فروری 2019؍ٹیکسٹائل کی وزارت سینٹر ل سلک بورڈ کے اشتراک سے 09فروری 2019ء کو دہلی میں ‘‘بڑھتے ریشم –حصولیابیاں اور آگے کی راہ’’ کے موضوع پر ایک پروگرام کا انعقاد کررہی ہے۔محترمہ سشما سوراج اس پروگرام کی مہمان خصوصی ہوں گی ،جبکہ اس پروگرام کی صدارت ٹیکسٹائل کی مرکزی محترمہ اسمرتی زوبن ایرانی کریں گی۔
اس پروگرام کا انعقاد گزشتہ چار برسوں کے دوران ہندوستان میں ریشم کی صنعت کی ترقی کو اجاگر کرنے کے لئے کیا جارہاہے۔اس پروگرام کے دوران قبائلی علاقوں سے تعلق رکھنے والے خواتین ریلرز کو بنیاد ٹسر سلک ریلنگ مشین تقسیم کرنے پرتوجہ مرکوز ہوگی۔ بنیاد ٹسر سلک ریلنگ مشین کی تقسیم کا مقصد صدیوں پرانے تھائی ریلنگ کی روایت کا مکمل خاتمہ کرنا ہے۔ٹسر سلک سیکٹر میں تھائی ریلنگ کے عمل کو ختم کرنے اور دیہی غریب خواتین اور قبائلی خواتین ریلرز کے لئے مناسب آمدنی کو یقینی بنانے کے لئے سینٹرل سلک ٹیکنالوجیکل ریسرچ انسٹی ٹیوٹ نے چمپا، چھتیس گڑھ کے صنعت کاروں کے اشتراک سے ایک مشین تیار کی ہے۔اس تیار کردہ مشین کو بنیاد ریلنگ مشین کے نام سے جانا جاتا ہے۔اس مشین کے ذریعے ٹسر سلک کے دھاگوں کی کوالٹی اور پیداواریت میں بہتری اور خواتین کی مشقت میں کمی آئے گی۔
روایتی طریقہ کار استعمال کرنے والی خواتین ریلرز فی دن تقریباً 125روپے کماتی ہیں، جبکہ بنیاد ریلنگ میشن استعمال کرنے والے ٹسر ریلرز فی دن 350 روپے کما سکتے ہیں۔بنیاد ریلنگ مشین کی قیمت 8475روپے فی یونٹ ہے، اس قیمت میں ٹیکس اور نقل و حمل کے چارجز شامل نہیں ہیں۔مارچ 2019ء کے آخر تک تھائی ریلنگ کو پوری طرح ختم کرکے بنیاد ریلنگ مشین کو عمل میں لانے کا منصوبہ ہے۔یہ مشین شمسی توانائی اور پیڈل منسلکات کے ساتھ دستیاب ہے۔ریلرز کے لئے مشینوں کو تیار کرنے اور ڈیلیوری کے لئےمشین کی مینوفیکچرنگ کرنے والوں کی شناخت پہلے ہی کی جاچکی ہے۔
اس پروگرام کے دوران سیری کلچرکے متعدد شعبوں سے تعلق رکھنے والےاور ریشم صنعت میں بہترین کارکردگی کا مظاہرہ کرنے والے افراد کو اعزاز ات سے نوازا جائے گا۔اسی طرح بہترین کارکردگی کرنے والی ریاستوں کو بھی ایوارڈز دیئے جائیں گے۔علاوہ ازیں ریشم فضلات سے پیدا کئے جانے والے مختلف قسم کے اونوں کی آمیزش سے بنے کپڑوں کی شروعات کی جائے گی۔مزید برآں ریشم کے کیڑوں کی بیج کے شعبے میں کوالٹی سرٹیفکیشن کے لئے ایک موبائل ایپلی کیشن کا بھی آغاز کیا جائے گا۔ ساتھ ہی ہندوستان کی ریشم کی صنعت اور ریاستی سیری کلچرپروفائل سے متعلق ایک جامع خلاصہ کا اجراء بھی عمل میں آئے گا۔
اس جامع خلاصے کے اندر ہر ایک ریاست کی ریشم کی صنعت اور سیری کلچر کی ترقی کی صورتحال کا ذکر ہے۔ اس کے علاوہ اس میں ملک بھر میں حکومت ہند کے ذریعے شروع کئے گئے منصوبوں اور پروگراموں اور ان کے نفاذ کی صورتحال اورنسلی ریشم مصنوعات سے متعلق ایک جامع معلومات ہے۔ا س کے ساتھ ایک ڈائریکٹری بھی ہوگی ، جس میں متعلقہ رابطے کے لئے اہم مقامات کے علاوہ ریشم کی صنعت سے متعلق اولین اور تازہ ترین جانکاری ہوگی۔
ٹیکسٹائل کی وزارت نے بڑی تعداد میں ٹیکسٹائل کی صنعت کے مختلف شعبوں سے تعلق رکھنے والے شرکاءکے لئے مناسب انتظامات کئے ہیں۔
وزارت دفاع
بھارتی دفاعی صنعتوں نے تھائی لینڈ کو جدید صلاحیتوں کا مظاہرہ کیا
22 جون2023ء, وزارت دفاع نے رائل تھائی ایئر فورس  کے ڈپٹی چیف آف ایئر اسٹاف ایئر مارشل پیبون ووراون پریچا کی سربراہی میں تھائی لینڈ کے وفد کے ساتھ 22 جون 2023 کو نئی دہلی میں ایک بریفنگ اور بات چیت میٹنگ کا اہتمام کیا جس میں دفاعی صنعتوں کی جدید صلاحیتوں کا مظاہرہ کیا گیا اور دونوں ممالک کے درمیان دوطرفہ دفاعی تعاون کو فروغ دیا گیا۔
بھارتی دفاعی صنعتوں نے تھائی لینڈ کے وفد کو اپنی جدید ترین دفاعی صلاحیتوں کو پیش کیا جو دونوں ممالک کے درمیان دوطرفہ دفاعی تعاون کو مضبوط بنانے میں ایک اہم سنگ میل ہے۔ اس تقریب کا مقصد باہمی افہام و تفہیم کو مستحکم کرنا، ممکنہ شراکت داریوں کی جستجو کرنا اور علاقائی سلامتی میں کردار ادا کرنا تھا۔
تقریب کے دوران فریقین نے مضبوط دفاعی تعلقات قائم کرنے اور مشترکہ تحقیق، ٹیکنالوجی کی منتقلی اور اسٹریٹجک شراکت داری کی راہیں تلاش کرنے کے عزم کا اظہار کیا۔ پریزنٹیشنز اور تبادلہ خیال باہمی دلچسپی کے شعبوں بشمول دفاعی تحقیق و ترقی، مشترکہ مشقوں اور صلاحیت سازی کے اقدامات میں مستقبل میں تعاون کی راہ ہموار کریں گے۔
بھارت کا مسابقتی کمیشن
سی سی آئی نے ایچ ڈی ایف سی لمیٹیڈ، ایچ ڈی ایف سی بینک، ایچ ڈی ایف سی انویسٹمنٹس اور ایچ ڈی ایف سی ہولڈنگز کے انضمام پر مشتمل مجوزہ اتصال کی منظوری دی
کمپٹیشن کمیشن آف انڈیا  نے ایچ ڈی ایف سی لمیٹیڈ، ایچ ڈی ایف سی بینک، ایچ ڈی ایف سی انویسٹمنٹس اور ایچ ڈی ایف سی ہولڈنگز کے انضمام پر مشتمل مجوزہ اتصال کی منظوری دی۔
ہاؤسنگ ڈیولپمنٹ فائنانس کارپوریشن لمیٹیڈ  ایک ہاؤسنگ فائنانس کمپنی ہے جو نیشنل ہاؤسنگ بینک کے ساتھ رجسٹرڈ ہے اور بنیادی طور پر یہ بھارت میں افراد، کارپوریٹس اور ڈیولپرز کو مکانات، اپارٹمنٹس اور تجارتی جائیدادوں کی خریداری، تعمیر، ترقی اور مرمت کے لیے مالیات فراہم کرنے کے کاروبار میں مصروف ہے۔
ایچ ڈی ایف سی بینک لمیٹیڈ ، ریزرو بینک آف انڈیا  کے ساتھ ایک بینکنگ کمپنی کے طور پر رجسٹرڈ ہے اور بھارت میں مختلف شاخوں کے ذریعے خردہ بینکنگ، تھوک بینکنگ اور خزانہ آپریشنز سمیت بینکاری اور مالیاتی خدمات فراہم کرنے کے کاروبار میں مصروف ہے۔
ایچ ڈی ایف سی انویسٹمنٹس لمیٹیڈ  ریزرو بینک آف انڈیا کے ساتھ نظام کے لحاظ سے ایک اہم غیر جمع والی غیر بینکنگ مالیاتی کمپنی کے طور پر رجسٹرڈ ہے اور حصص کی حصہ داری، ترجیحی حصص، وینچر فنڈز، میوچول فنڈز اور دیگر تمسکات میں سرمایہ کاری کرنے کے کاروبار میں مصروف ہے۔
ایچ ڈی ایف سی ہولڈنگز لمیٹیڈ  ریزرو بینک آف انڈیا کے ساتھ نظام کے لحاظ سے ایک اہم غیر جمع والی غیر بینکنگ مالیاتی کمپنی کے طور پر رجسٹرڈ ہے اور حصص کی حصہ داری، ترجیحی حصص، وینچر فنڈز، میوچول فنڈز اور دیگر تمسکات میں سرمایہ کاری کرنے کے کاروبار میں مصروف ہے۔
مجوزہ انضمام دو مرحلہ وار انضمام کے عمل کا تصور کرتا ہے:
مرحلہ اول: ایچ ڈی ایف سی لمیٹیڈ میں اور اس کے ساتھ ایچ ڈی ایف سی انویسٹمنٹس اور ایچ ڈی ایف سی ہولڈنگز کا انضمام، اس طرح کہ ایچ ڈی ایف سی لمیٹیڈ اس قدم کے بعد زندہ رہنے والا ادارہ ہوگا۔ اور
مرحلہ دوم: ضم شدہ ایچ ڈی ایف سی لمیٹیڈ کا ایچ ڈی ایف سی بینک میں انضمام، اس طرح کہ ایچ ڈی ایف سی بینک اس قدم کے بعد زندہ رہنے والا ادارہ ہوگا۔ 
سی سی آئی کا تفصیلی حکم بعد میں آئے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 155
وزارت خزانہ
وزیر خزانہ محترمہ نرملا سیتارمن نے کو پ 26 کے نامزد صدر ریٹائرڈ عزت مآب آلوک شرما کے ساتھ آب و ہوا میں تبدیلی سے متعلق مختلف معاملات پر بات چیت کی
نئی دہلی، 18 اگست ،2021 / خزانے اور کارپوریٹ امور کی مرکزی وزیر محترمہ نرملا سیتا رمن نے آج کوپ 26 کے نامزد صدر ریٹائرڈ عزت مآب آلوک شرما سے ملاقات کی اور آب و ہوا میں تبدیلی اور خاص طور پر کوپ 26 سے متعلق مختلف معاملات پر بات چیت کی۔
وزیر خزانہ نے کہا کہ بھارت جی 20 سے وابستہ ان کچھ ملکوں میں سے ایک ہے جو یو این ایف سی سی سی اور پیرس معاہدے کے مقاصد کی طرف گامزن ہیں اور اس نے آب و ہوا میں تبدیلی پر قابو پانے کے لیے فیصلہ کن اقدامات کیے ہیں۔ محترمہ سیتا رمن نے کہا کہ حکومت اس سلسلے میں ٹھوس اقدامات کر رہی ہے اور 2030 تک 450 گیگا واٹ قابل تجدید توانائی کے اپنے نشانے کے تئیں عہدبستہ ہے۔ انہوں نے یہ بھی کہا کہ اس میں سے 100 گیگا واٹ قابل تجدید توانائی کا نشانہ حاصل کیا جاچکا ہے۔ دیگر اہم اقدامات کے ساتھ ساتھ ہائیڈروجن توانائی مشن پر جو وسیع کام کیا گیا ہے انہوں نے اسے بھی اجاگر کیا۔
مختلف فورموں میں آب و ہوا میں تبدیلی سے متعلق جاری مذاکرات کے سلسلے میں محترمہ سیتا رمن نے آب وہوا کے ساتھ انصاف کیے جانے سے متعلق مذاکرات کا ذکر کرتے ہوئے غریبوں کے تئیں ہمدردی کااحساس یدا کیے جانے کی ضرورت کے بارے میں اظہار خیال کیا۔ وزیر خزانہ نے امید ظاہر کی کہ ترقی پذیر ملکوں کو 100 ارب ڈالر سالانہ فراہم کرنے کے ترقی یافتہ ملکوں کے واعدے کو پورا کیا جائے گا ۔ انہوں نے کہا کہ وہ کوپ 26 میں رقم فراہم کرنے کے سلسلے میں نئے اجتماعی مقاصد کے مثبت نتائج کے بارے میں پرامید ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8918
(Visitor Counter : 132
نائب صدر جمہوریہ ہند کا سکریٹریٹ
سی ایس آئی آر کے ڈائریکٹر جنرل نے کووڈ -19کا پتہ لگانے کےلئے گند نکاسی اور فضائی نگرانی نظام سے متعلق نائب صدر جمہوریہ ہند کو پریزینٹیشن دی
نائب صدرجمہوریہ ہند کو سی ایس آئی آر کی مختلف لیباریٹریز کے ذریعے کی گئی سرگرمیوں کے بارے میں بھی تفصیلات فراہم کی گئیں
ڈائریکٹر جنرل نے ہندوستانی پارلیمان میں نظام کی تشکیل کی تجویز پیش کی
نائب صدر جمہوریہ ہند نے یقین دلایا کہ وہ اس معاملے پر لوک سبھا کے اسپیکر اور سرکار کے ساتھ تبادلہ خیال کریں گے
سائنسی اور صنعتی تحقیقی کی کونسل کے ڈائریکٹر جنرل ڈاکٹر شیکھر سی منڈے نے نائب صدر جمہوریہ ہند اور راجیہ سبھا کے صدر نشین کو کووڈ-19کی موجودگی کا پتہ چلانے کےلئے ہندوستانی پارلیمان میں گند نکاسی اور فضائی نگرانی کے نظام قائم کرنے کی تجویز کے ساتھ ایک پریزینٹیشن پیش کیا۔
اس موقع پر ڈاکٹر منڈے کے ساتھ سیلولر اور مولیکیولر بایولوجی کے مرکز کے ڈائریکٹر ڈاکٹر راکیش مشرا، کیمیاوی ٹیکنالوجی کے بھارتی انسٹی ٹیوٹ کے ڈائریکٹر ڈاکٹر ایس چندر شیکھر، آئی آئی سی ٹی کے وینکٹ موہن اور ناگپور کے این ای ای آر آئی سے ڈاکٹر اتیہ کپلے بھی موجود تھے۔
ڈاکٹر منڈے نے نائب صدرجمہوریہ ہند کو سی ایس آئی آر کی مختلف لیباریٹریز کے ذریعے کی گئی سرگرمیوں کے بارے میں بھی تفصیلات فراہم کیں۔
سی ایس آئی آر کے ڈائریکٹر جنرل نے نائب صدر جمہوریہ ہند کو مطلع کیا کہ گند نکاسی کی نگرانی سے آبادی میں متاثر افراد کی تعداد کا تخمینہ کرنے کے ساتھ ساتھ معیاری معلومات فراہم ہوتی ہیں اور انہیں کووڈ-19کے مرض کے پھیلا ؤ کو سمجھنے کے لئے ایسے وقت میں استعمال کیا جاسکتا ہے ، جب بڑے پیمانے پر انفرادی ٹیسٹ کرنے کےامکانات کم ہوتے ہیں۔یہ ایک ایسا قدم ہے، جو در حقیقت آبادی میں بیماری کے پھیلاؤ کی جامع نگرانی کرسکتا ہے۔
گندنکاسی کی نگرانی کے تعلق کو اُجاگر کرتے ہوئے ڈاکٹر منڈے نے واضح کیا کہ کووڈ -19کے مریضوں کے پائخانے میں ایس اے آر –سی او وی-2کا اثر ملتا ہے۔ علامتی افراد کے علاوہ غیر علامتی افراد کے پائخانے میں بھی وائرس موجود ہوتاہے۔
حیدرآباد، پریاگ راج، دہلی، کولکاتہ، ممبئی، ناگپور، پڈوچیری اور چنئی میں بیماری کے اثرات کے رجحان کا پتہ لگانے کےلئے کی گئی گندنکاسی کی نگرانی کا اعدادو شمار پیش کرتے ہوئےاُنہوں نے کہا کہ یہ بلا امتیاز تعداد کا ایک تخمینہ فراہم کرتی ہے، کیونکہ افرادی سطح پر نمونے نہیں لیے جاسکے ہیں۔ دوسری طرف باقاعدہ ٹسٹنگ کے ذریعے حاصل تعداد کا انحصار اُن افراد کی تعداد پر ہوتا ہے، جن کا ٹیسٹ کیا جاتا ہے۔
ڈاکٹر مندے نے کہا کہ کووڈ-19 کی گند نکاسی کی نگرانی نہ صرف یہ بات سمجھنے سے تعلق رکھتی ہے کہ بیماری کے پھیلاؤ کی موجودہ صورتحال کیسی ہے، بلکہ یہ اقدام مستقبل میں کووڈ-19 کے پھیلاؤ کا آسانی کے ساتھ اور جلد ہی پتہ لگانے کا ایک کارآمد ثابت ہوگا۔
اُنہوں نے وائرل پارٹکلس اور متاثر ہونے کےامکانی خطرے کی نگرانی کےلئے فضائی سیمپلنگ نظام قائم کرنے کی بھی تجویز پیش کی۔
نائب صدر جمہوریہ ہند نے سائنسدانوں کی اُن کے کام کرنے کےلئے ستائش کی اور وفد کو یقین دہانی کرائی کہ وہ اس معاملے پر لوک سبھا کے اسپیکر جناب اوم برلا اور سرکار کے ساتھ تبادلہ خیال کریں گے۔
وزیراعظم کا دفتر
وزیراعظم نے ہماچل پردیش میں اونا سے نئی دلی کے لیےوندے بھارت کو ہری جھنڈی دکھا کر روانہ کیا
وزیراعظم جناب نریندر مودی نے آج ہماچل پردیش میں اونا کے امب اندورا سے نئی دلی تک چلنے والی نئی وندے بھارت ایکسپریس کو جھنڈی دکھا کر روانہ کیا۔
وزیراعظم نے وندے بھارت ایکسپریس کے ٹرین کوچز کا معائنہ کیا اور اس میں سوار ہوکر مختلف سہولیات کا جائزہ بھی لیا۔ جناب مودی نے وندے بھارت ایکسپریس کے لوکوموٹیو انجن کے کنٹرول سینٹر اور اونا ریلوے اسٹیشن کا بھی پوری طرح معائنہ کیا۔
وزیراعظم کے ہمراہ ہماچل پردیش کے وزیراعلی جناب جے رام ٹھاکر، ہماچل پردیش کے گورنر جناب راجندر وشوناتھ ارلیکر، ریلوے کے مرکزی وزیر جناب اشونی ویشنو اور اطلاعات ونشریات کے مرکزی وزیر جناب انوراگ سنگھ ٹھاکر بھی اس وقت موجود تھے، جب وہ ہماچل پردیش کے اونا ضلع میں امب اندورا ریلوے اسٹیشن پہنچے۔
ٹرین کے چلنے سے خطے میں سیاحت کے فروغ میں مدد ملے گی اور سفر آسان ہوسکے گا اور سفر تیزی سے ممکن ہوسکے گا۔اونا سے نئی دہلی کے سفر کے وقت میں دو گھنٹے کی کمی بھی واقع ہوگی۔ امب اندورا سے نئی دلی تک چلنے والی، یہ ملک میں شروع ہونے والی چوتھی وندے بھارت ٹرین ہوگی اور یہ پہلے والی ٹرینوں کے مقابلے میں ایک جدید ورژن ہے، جو بہت ہلکی اور کم مدت میں زیادہ رفتار سے چلنے کی صلاحیت رکھتی ہے۔ وندے بھارت دوئم زیادہ جدیداور بہتر سہولتوں سے لیس ہے اور محض 52 سیکنڈ میں صفر سے 100 کلومیٹر فی گھنٹہ کی رفتار سے اپنی منزل تک پہنچ سکتی ہے۔اس کی زیادہ سے زیادہ رفتار 180 کلومیٹر فی گھنٹہ ہے۔ بہتر اور جدید سہولت والی وندے بھارت ایکسپریس کا وزن 392 ٹن ہوگا ،جب کہ اس کے مقابلے پہلی ٹرین کا وزن 430 ٹن تھا۔ اس میں وائی فائی کنٹینٹ آن ڈیمانڈ کی سہولت بھی ہوگی۔ ہر کوچ میں 32 اسکرین ہیں، جو مسافروں کی معلومات اور انفوٹینمنٹ فراہم کرتی ہیں، اس کے مقابلے میں پچھلے ورژن میں ہر کوچ میں 24 اسکرین تھی۔ وندے بھارت ایکسپریس ماحول دوست بھی ہوگی، کیونکہ اے سی 15 فیصد زیادہ توانائی کے حامل ہوں گے۔ ٹریکشن موٹر کی دھول سے پاک صاف ہوا کولنگ کے ساتھ، سفر زیادہ آرام دہ ہو جائے گا۔ سائیڈ ری کلینر سیٹ کی سہولت، جو پہلے صرف ایگزیکٹو کلاس کے مسافروں کو فراہم کی جاتی تھی، اب تمام کلاسوں کے مسافروں کے لیے دستیاب کرائی جائے گی۔ ایگزیکٹو کوچز میں 180 ڈگری تک گھومنے والی سیٹیں اس کی اضافی خصوصیت میں شامل ہیں۔
وندے بھارت ایکسپریس کے نئے ڈیزائن میں، ہوا صاف کرنے کے لیے چھت پر نصب پیکیج یونٹ  میں فوٹو کیٹلیٹک الٹرا وائلٹ ایئر پیوریفیکیشن سسٹم نصب کیا گیا ہے، جس کی سفارش سنٹرل سائنٹیفک انسٹرومینٹس آرگنائزیشن ، چندی گڑھ کی طرف سے کی گئی ہے۔ یہ نظام آرایم پی یو کے دونوں سروں پر ڈیزائن اور نصب کیا گیا ہے ،تاکہ تازہ ہوا اور واپسی ہوا کے ذریعے آنے والے جراثیم، بیکٹیریا، وائرس وغیرہ سے پاک ہوا کو فلٹر اور صاف کیا جا سکے۔
وندے بھارت ایکسپریس دوئم متعدد اعلیٰ اور ہوائی جہاز جیسے سفر کے تجربات پیش کرتی ہے۔ یہ جدید ترین حفاظتی خصوصیات سے لیس ہے، جس میں مقامی طور پر تیار کردہ ٹرین کے ٹکراؤ سے بچاؤ کا نظام کووَچھ شامل ہے۔
مواصلات اور اطلاعاتی ٹیکنالوجی کی وزارت
محکمہ ڈاک نے سامان بھیجتے وقت اشیاء سے متعلق کسٹمز ڈیٹا کو اپ ڈیٹ کرنے کا نوٹس جاری کیا
محکمہ ڈاک، وزارت کمیونی کیشن نے سامان بھیجتے وقت اشیاء کے کسٹمز ڈیٹا کو اپ ڈیپ کرنے کے لیے عوامی نوٹس جاری کیا ہے۔
نوٹس میں کہا گیا ہے، ’’پوسٹ آفس گائیڈ حصہ 2 کے ضابطہ اور دیگر متعلقہ ضابطوں کے مطابق، یہ لازمی ہے کہ تمام پوسٹل اشیاء بشمول بیرونی ملک بھیجی جانے والی اشیاء کے ساتھ صحیح اور مکمل متعلقہ کسٹم اعلان والے فارم لگائے جائیں۔ ان فارموں میں اشیاء کی تفصیلات کے ساتھ اسے بھیجنے اور موصول کرنے والے کی تفصیلات شامل ہیں۔‘‘
محکمہ ڈاک نے صارف/عوام کی معلومات کے لیے اس بات پر زور دیا ہے کہ صحیح اور مکمل کسٹم کے اعلان والے فارموں  کی غیر موجودگی میں، اس قسم کی اشیاء کی پروسیسنگ نہیں کی جائے گی اور انہیں محکمہ کے اصولوں کے مطابق بھیجنے والے کو لوٹا دیا جائے گا۔
سی این فارم اور دیگر تفصیلات / گائیڈ لائنس سے متعلق معلومات https://www.indiapost.gov.in/MBE/Pages/Content/MoreInfo.aspx#Custom_forms_and_Regulations پر دستیاب ہیں۔